* PRIJEDLOG -

Na temelju članka 67. Zakona o vodama (,,Narodne novine“ broj 153/09, 130/11 , 56/13, 14/14) i članka 31.Statuta Općine Smokvica („Službeni glasnik Općine Smokvica br.3/09,22/13,6/18), a po prethodnom mišljenju Hrvatskih voda, Vodnogospodarskog odjela za slivove južnog Jadrana ,KLASA:325-04/18-01/0000067,URBROJ:374-24-3-18-2 od 10.travnja 2018.g. , Općinsko vijeće Općine Smokvica na svojoj 6. sjednici održanoj dana 26.travnja 2018.g. donosi

**ODLUKU O ODVODNJI**

**OTPADNIH VODA NA PODRUČJU AGLOMERACIJE SMOKVICA-BRNA-JUŽNA OBALA**

OPĆE ODREDBE

Članak 1.

Ovom odlukom utvrđuju se uvjeti i način odvodnje otpadnih voda na području Aglomeracije Smokvica- Brna, te o namjeni i vrstama sustava za odvodnjuotpadnih voda, s opisom sustava i mjestu ispuštanja otpadnih voda iz sustava javne odvodnje,

* O načinu odvodnje onečišćenih oborinskih voda koje se ne ispuštaju u sustav javne odvodnje,
* O uvjetima ispuštanja otpadnih voda na područjima na kojima je i na kojima nije izgrađen javni sustav odvodnje otpadnih voda,
* O graničnim vrijednostima emisija otpadnih voda koje nisu tehnološke u građevne javne odvodnje, sabirne i septičke jame,
* O podacima o nadležnostima održavanja sustava javne odvodnje,
* O uvjetima održavanja biloških uređaja za pročišćavanje otpadnih voda, održavanja i pražnjenja sabirnih i septičkih jama,
* O upućivanju na obvezu priključenja na građevine javne odvodnje sukladno odluci o priključenju i općim i tehničkim uvjetima isporuke vodnih usluga,
* O načinu i uvjetima davanja koncesija za crpljenje i pražnjenje sabirnih i septičkih jama,
* Prekršajne odredbe,
* Završne odredbe

Članak 2.

Otpadnim vodama u smisluove Odluke smatraju se:

* Sanitarne otpadne vode
* Tehnološke otpadne vode
* Oborinske otpadne vode

Članak 3.

Pojedini izrazi u ovoj Odluci imaju slijedeće značenje:

,,Sanitarne otpadne vode“ su otpadne vode koje sunakon korištenja ispuštaju iz kućanstva, turističkih, ugostiteljskih i sl.objekata,

,,Tehnološke otpadne vode“ su otpadne vode koje nastaju u tehnološkim postupcima i ispuštaju se iz industrijskih objekata za obavljanje bilo kakve gospodarske djelatnosti,

,,Oborinske onečišćene vode“ su otpadne vode koje nastaju ispiranjem s površina prometnica, parkirališta ili drugih manipulativnih površina , postupno otapaju i onečišćenja na navedenim površinama te utječu u sustav javne odvodnje ili izravno u površinske vode.

,,Javna odvodnja“ je djelatnost skupljanja otpadnih voda, njihovo dovođenje do uređaja za pročišćavanje, pročišćavanje i ispuštanje u prijemnik, obrada mulja koji nastaje u procesu pročišćavanja i poslovi odvodnje oborniskih voda putem sustava javne odvodnje, kao i crpljenje, odvoz i zbrinjavanje otpadnih voda iz sabirnih jama.

Otpadne vode odvode se putem posebnih sustava koji mogu biti:

1. Sustav javne odvodnje otpadnih voda, koji prema načinu odvodnje može biti mješoviti ili razdjelni
2. Sustav interne odvodnje,
3. Sustav oborinske odvodnje.

,,Sustav javne odvodnje“ čini skup komunalnih vodnih građevina i uređaja za obavljanje djelatnosti javne odvodnje.

,,Isporučitelj vodne usluge javne odvodnje otpadnih voda“ je pravna osoba kojoj je povjereno obavljanje djelatnosti javne odvodnje otpadnih voda sukladno navedenom Zakonu o vodama i podzakonskim aktima.

,,Sabirna jama“ je vodonepropusna , podzemna jednokomorna građevina bez preljeva i ispusta u teren, određene zapremnine za privremeno prihvaćanje sanitarnih otpadnih voda i tehnoloških voda nakon prethodnog pročišćavanja, čiji se sadržaj mora redovito prazniti i dispozicionirati na uređaju za pročišćavanje otpadnih voda na području Općine Smokvica.

,,Uređajza prethodno pročišćavanje tehnoloških otpadnih voda“ je uređaj za pročišćavanje otpadnih voda kojim se pročišćavaju tehnološke otpadne vode prije ispuštanja u sustav javne odvodnje otpadnih voda ili sabirnu jamu, kojim se iz tehnoloških otpadnih voda uklanjaju koncentracije opasnih i drugih tvari koje prekoračuju dopuštene granične vrijednosti emisija otpadnih voda utvrđenim Pravilnikom o graničnim vrijednostima emisija otpadnih voda (NN br. 87/2010).

,,II. Stupanj pročišćavanja“ je primjena bioloških i/ili drugih postupaka čišćenja kojima se u otpadnim vodama smanjuje koncentracija suspendirane tvari i BPKS influenta za 70% do 90%,a koncentracija KPK za najmanje 75%.

,,III stupanj pročišćavanja“ znači obradu otpadnih voda procesom kojim se iz II stupnja pročišćavanja još dodatno uklanja fosfor i/ili dušik, prema zahtjevima utvrđenim navedenim Pravilnikom o graničnim emisijama otpadnih voda.

,,Granične vrijednosti emisije“ označava masu izraženu u odnosu na određene posebne pokazatelje, koncentracije i/ili razinu emisije, koja se ne smijeprekoračiti u jednom ili više razdoblja;granične vrijednosti emisije mogu se također odrediti za određene skupine ili kategorije tvari.

,,ES“ (ekvivalent stanovnik) znači organsko biorazgradivo optećerenje od 60 g O2 dnevno iskazano kao petodnevna biokemijska potrošnja kisika (BPK5) .

,,KPK“ znači kemijsku potrošnju kisika.

,,Površinske vode“ označava kopnene vode, osim podzemnih voda te prijelazne vode; izraz ,,površinske vode“ uključuje i priobalne vode te vode teritorijalnog mora gdje je to izričito utvrđeno navedenim Zakonom o vodama.

Članak 4.

Sustavi odvodnje iz članka 2. Ove Odluke moraju biti izgrađeni i održavani na način da osiguravaju pravilnu i sigurnu odvodnju i pročišćavanje proračunatih količina otpadnih voda, a grade se i koriste prema važećim zakonskim i drugim propisima, vodopravnim uvjetima i vodopravnoj dozvoli i aktima VODOVODA Blato kojemu se ovom Odlukom povjerava na upravljanje sustavom javne odvodnje otpadnih voda Općine Smokvica.

Članak 5.

Sastav voda koje se odvode sustavom javne odvodnje otpadnih voda i konačno ispuštanje u prirodni prijemnik more, mora ispunjavatiuvjete kakvoće utvrđene zakonskim propisima i drugim propisima donesenim na temelju zakona, te akata nadležnih tijela.

Članak 6.

Korisnikom sustava odvodnje prema ovoj Odluci smatra se fizička ili pravna osoba koja je vlasnik, odnosno drugi zakoniti posjednik građevine, odnosno druge nekretnine (u daljnjem tekstu: vlasnik nekretnine) čija je nekretnina priključena, odnosno koja koristi jedan od sustava odvodnje iz ove Odluke.

Članak 7.

Korisnik sustava javne odvodnje obvezan je plaćati cijenu za korištenje sustava javne odvodnje Vodovodu Blato utvrđenu odlukom Vodovoda Blato d.o.o. o najnižoj cijeni vodnih usluga.

Članak 8.

Objekti sustava odvodnje iz članka 2. u isključivom su vlasništvo Općine Smokvica, osim sustava interne odvodnje iz st.2 točke 2. Istog članka Odluke koji su u vlasništvu vlasnika nekretnine.

II. NAČIN ODVODNJE OTPADNIH VODA NA PODRUČJU AGLOMERACIJE SMOKVICA – BRNA – JUŽNA OBALA, NAMJENA I VRSTE SUSTAVA ZA ODVODNJU OTPADNIH VODA S OPISOM SUSTAVA I MJESTA ISPUŠTANJA OTPADNIH VODA IZ SUSTAVA JAVNE ODVODNJE

1. Sustav javne odvodnje

Članak 9.

Sustavom javne odvodnje iz članka 3.točke 1. Ove Odluke na području Općine Smokvica iz članka 1.st.1. upravlja Društvo iz članka 4. Ove Odluke , pridržavajući se svih važećih zakonskih i drugih propisa i odredbi ove Odluke.

Članak 10.

Sustav javne odvodnje sačinjavaju objekti i uređaji koji služe zaskupljanje, pročišćavanje i ispuštanje otpadnih voda.

Sustav javne odvodnje otpadnih voda Općine Smokvica sastoji se od gravitacijskog dijela i tlačnog dijela. Sustav se sastoji od dvanaest (12) crpne stanice, automatske rešetke i uređaja za pročišćavanje sa jednom ( 1 ) crpnom stanicom.Uređaj za pročišćavanje otpadnih voda mehaničkog je tipa, izrađen za 6 200 ES. Dužina podmorskog ispusta kopnenog dijela iznosi 504 metara, a podmorskog dijela 800 metara.Završetak podmorskog dijela je u prirodi prijemnik more, na dubini od 70 metara. Navedenim sustavom javne odvodnje otpadnih voda obuhvaćeno je područje Smokvice, Brne i Vinačca i područje Južne obale koja pripada Općini Blato ( naselja Prižba i Gršćica) , bez ostalih naseljenih dijelova Općine Smokvica ( Blaca).

*Mjesto podmorskog ispusta je na koordinatama:*

* *X: 528955.97    Y: 4750730.99 početak voda podmorskog ispusta na kopnu*
* *X: 528596.15    Y: 4750016.48  završetak voda podmorskog ispusta pod morem*

Općinsko vijeće Općine Smokvica za svaku kalendarsku godinu, u skladu sa predviđenim sredstvima i izvorima financiranja, donosi Program gradnje objekata i uređaja komunalne infrastrukture i drugih kapitalnih ulaganja na području Općine Smokvica.

Programom gradnje objekata i uređaja komunalne infrastrukture i drugih kapitalnih ulaganja na području Općine Smokvica utvrđuje se opis poslova s procjenom troškova gradnje građevina i uređaja sustava javne odvodnje te iskaz financijskih sredstava potrebnih za ostavrivanje istog.

Članak 11.

Otpadne vode koje se ispuštaju sustavom javne odvodnje u prirodni prijemnik more,ispuštaju se nakon što su prethodno pročišćene do stupnja određenog propisima, odnosno ispuštaju se na način koji zadovoljava propisane normative.

1. SUSTAV INTERNE ODVODNJE

Članak 12.

Sustav interne odvodnje,koji je spojen na sustav javne odvodnje preko kanalizacijskog priključka, čini skup objekata, opreme i uređaja za predtretman otpadnih voda i druge slične građevine za prikupljanje, odvodnju i pročišćavanje opadnih voda iz građevina i drugih nekretnina u kojima nastaju otpadne vode do priključnog okna na spoju sa sustavom javne odvodnje.

Ukoliko sustav interne odvodnje nije spojen na sustav javne odvodnje, sustav interne odvodnje čini skup objekata, opreme, uređaja za pročišćavanje sa ispusnom ili upojnom građevinom, odnosno sabirne jame i druge slične građevine za prikupljanje, odvodnju i pročišćavanje otpadnih voda iz građevina i drugih nekretnina u kojima nastaju otpadne vode.

Članak 13.

Otpadne vode ispuštaju se iz sustava interne odvodnje u sustav javne odvodnje preko kontrolnog okna.

Kontrolno okno nalazi se na spoju sustava interne odvodnje i sustava javne odvodnje, a u pravilu se izvodi uz rgulacijsku to jest građevinsku liniju na vlasnikovoj nekretnini.

Kontrolno okno dio je sustava interne odvodnje, a vlasnik nekretnine mora izgraditi kontrolno okno prema dozvoli o priključenju i tehničko tehnološkim uvjetima priključenja društva koji su sastavni dio navedene dozvole o priključenju.

Članak 14.

Zemljište koje čini jednu građevinsku česticu na kojoj je smještena jedna građevina, odnosno pogon koji predstavljaju zaokruženu cjelinu mogu dobiti u pravilu jedan priključak na sustav javne odvodnje. Više priključaka mogu dobiti samo ako se to pokaže potrenim i opravdano investicijsko-tehničkom dokumentacijom. Slobodno stojeće građevine i dvojne građevine ili građevine s više stambenih jedinica na etaži i zajedničkim ulazom mogu imati samo jedan priključak na sustav javne odvodnje.

Članak 15.

Građevine koje se sastoje od više stambenih jedinica s posebnim ulazima mogu u pravilu imati po jedan priključak na sustav javne odvodnje za svaku stambenu jedinicu.

Članak 16.

Priključenje na sustav javne odvodnje izvodi „Vodovod Blato“, na trošak vlasnika nekretnine.

Članak 17.

Novi sustav interne odvodnje mora se izraditi kao razdjelni sustav, to jest oborinske vode sa nekretnine ne smiju se ispuštati u kanalizacijske kolektore za odvodnju sanitarnih voda.

Članak 18.

Tehnološke otpadne vode prije priključenja na sustav javne odvodnje moraju se prethodno pročistiti do maksimalno graničnih koncentracija koje vijede za sustav javne odvodnje prema Pravilniku o graničnim vrijednostima emisija otpadnih voda.

Sustav interne odvodnje mora biti izgrađen i održavan tako da osigura sigurnu i pravilnu odvodnju i pročišćavanje proračunatih količina otpadnihvoda i gradi se i održava u skladu sa važećim propisima.

Sustav interne odvodnje mora biti izgrađen i održavan tako da:

* Isključi mogućnost onečišćenja okoliša, bilo razlijevanje otpadnih i drugih voda po površini, bilo prodiranjem onečišćenih voda u podzemne slojeve, ili širenjem neugodnog mirisa,
* Da je vodonepropusan,
* Se spriječi širenje zaraznih bolesti,
* Se neugrozi funkciju sustava javne odvodnje količinom ili sastavom otpadne vode,
* Je zaštićen od usporene vode od sustava javne odvodnje.

Članak 19.

Troškove izgradnje i održavanja sustava interne odvodnje snose u cijelosti vlasnici nekretnina.

1. Sustav oborinske odvodnje

Članak 20.

Sustavom oborinske odvodnje upravlja i održava ga Općina pridržavajući se svih važećih zakonskih i drugih propisa, te odredaba ove Odluke.

Sustavima oborinske odvodnje koji su svrstani u javno vodno dobro upravlja i održava ih ovlaštena pravna osoba na temelju Zakona o vodama.

Građevinske oborinske odvodnje iz stambenih zgrada, poslovnih i drugih prostora grade i održavaju ih vlasnici nekretnina.

Članak 21.

Sustav oborinske odvodnje čine izgrađeni zatvoreni ili otvoreni kanali, prirodna korita, slivnici i drugi uređaji kojima se oborinske vode odvode u sustav javne odvodnje ili izravno u okoliš ili u more.

Članak 22.

U kanalsku mrežu sustava oborinske dovodnje ne smiju se ispuštati sanitarne otpadne, tehnološke otpdne vode niti ikakve druge otpadne vode, osim oborinske vode.

Članak 23.

Građevine i uređaji oborinske odvodnje koje su sastavni dio javne ceste, a nisu vezani za sustav javne odvodnje, grade se i održavaju kao sastavni dio te javne ceste te njima upravlja i održava ih ovlaštena osoba kojoj je povjereno upravljanje javnim cestama u skladu sa Zakonom o javnim cestama.

Članak 24.

Općinsko vijeće Općine Smokvica za svaku kalendarsku godinu, u skladu sa predviđenim sredstvima i izvorima financiranja donosi Program održavanja komanlne infrastrukture sa opisom, opsegom i procjenom pojedinih troškova poslova održavanja građevina i uređaja oborinske odvodnje za područje Općine Smokvica.

III NAČIN ODVODNJE ONEČIŠĆENIH OBORINSKIH VODA KOJE SE NE ISPUŠTAJU U SUSTAV JAVNE ODVODNJE

Članak 25.

Građevine oborinske odvodnje kojima se prikupljaju oborinske vode koje nastaju na lokacijama stambenih zgrada, poslovnih i drugih prostora grade i održavaju njihovi vlasnici na način da oborinske vode prikupljaju, pročišćavaju i ispuštaju unutar građevinskih čestica zgrada putem upojnih građevina.

U uvjetima izgradnje zgrada u odnosu na uvjete odovdnje ( zgrade u zaštićenoj kulturno povijesno cjelini bez vrtova, odnosno nedostatne površine za izgradnju upojnih građevina, izrazito urbanih prostora, depresije zgrada u odnosu na javno prometnu površinu uz zemljište nepovoljne upojne moći) moguće je uz dokaze o istom i uz suglasnost isporučitelja vodne usluge, prema uvjetim vlasnika javne građevine za odovdnju oborinskih voda priključiti i oborinske vode objekta na sustav oborinske odvodnje.

Oborinske vod koje bi mogle biti zamašćene (veća parkirališta i manipulativne površine) moraju se prije konačne dispozicije u tlo, more ili vodotok pročistiti putem pjeskolova, separatora ulja i masti i/ili drugih sličnih uređaja za pročišćavanje)

IV UVJETI ISPUŠTANJA OTPADNIH VODA NA PODRUČJIMA NA KOJIMA JE I NA KOJIMA NIJE IZGRAĐEN JAVNI SUSTAV ODVODNJE

Članak 26.

U sustav javne odvodnje ne smiju se ispuštati vode i tvari kojima se ugrožava predviđeni hidraulični režim toka otpadnih voda, vodonepropusnost cjevovoda, rad kanalizacijskih crpki, tekući nadzor i održavanje objekata kanalizacijei/ili povećavaju troškovi eksploatacije, kao i tvari koje miješanjem s prijemnjikom stavaraju taloge.

Članak 27.

Tvari iz članka 26. Čine opasne i onečišćujuće tvari.

Članak 28.

Opasne i onečišćujuće tvari vlasnik nekretnine dužan je posebno odlagati i odstranjivati u skladu sa posebnim propisima.

Članak 29.

Prije ispuštanja u sustav javne odvodnje pročišćavaju se i neutraliziraju ove otpadne vode:

* Vode sa površina određenih za pranje vozila, ili mehaničkih ili obrtničkih radionica za popravak motornih i dr.vozila, garaža-preko taložnica za krute tvari i separatora za masti, ulja i tekuća goriva,
* Sve tehnološke otpadne vode preko uređaja za prethodno pročišćavanje,
* Vode iz rashladnih sustava koje nisu u direktnoj vezi s tehnološkim procesom i koje osim povišenja temeprature nisu primile nikakva dodatna fizička ili kemijska onečišćenja, ako su toplija od 40 C- preko odgovarajućih rashladnih uređaja,
* Vode iz restorana, hotela i kampova ako sadržavaju prekomjernu količinu masti, ulja ili ostataka hrane – putem odgovarajućih separatora.
* Zdravstvene, veterinarske ustanove i druga društva u čijim bi se otpadnim vodama mogle nači patogene bakterije i/ili patogeni virusi opasnipo život i zdravlje ljudi i domaćih životinja, moraju svoje otpadne vode izložiti specijalnom tretmanu- dezinfekciji prije ispuštanja u sustav javne odvodnje.

2. Uvjeti ispuštanja otpadnih voda u sabirne jame

Članak 30.

Ispuštanje otpadnih voda u sabirne jame vrši se poduvjetima kao u članku 26.do 29.ove Odluke .

Članak 31.

Na područjima na kojima nije izgrađen sustav javne odvodnje otpadnih voda sanitarne otpadne vode ispuštaju se u sabirne jame, ili se pročišćene na uređajima za pročišćavanje mogu ispuštati u površine vode ili u tlo, putem upojnih bunara.

Sabirne jame moraju biti izgrađene bez ispusta preljeva, sa vodonepropusnim dnom i stranicama.

Uvjeti i način gradnje sabirnih jama utvrđuje se Zakonom o vodama, važećom prostorno-planskom dokumentacijom i ovom odlukom.

Članak 32.

Sabirne jame moraju imati otvor za čišćenje,crpljenje i odvoz otpadne vode, te uzimanje uzoraka za kontrolu kakvoće otpadnih voda, zatvoren poklopcem na preklop minimalnih dimenzija 60 x 60 cm.

Članak 33.

U sabirne jame mogu se ispuštati:

* Sanitarne otpadne vode,
* Tehnološke otpadne vode uz uvjet da su prethodno pročišćene do propisanog stupnja za ispuštanje u sustav javne odvodnje.

Granične vrijednosti tehnoloških otpadnih voda koje se ispuštaju u površinske vode (more) moraju zadovoljiti granične vrijednosti za ispuštanje tehnoloških otpadnih vod u površinske vode prema Pravilniku o graničnim vrijednostima emisija otpadnih voda.

Ispuštanje pročišćenih sanitarnih otpadnih voda površinske vode (more) vrši se preko odgovarajućeg stupnja pročišćavanja sa ispustom izvan zone kupanja i rekreacije ili preko II stupnja pročišćavanja putem obalnog ispusta (u ovom slučaju će se uzeti u obzir stanje kvalitete mora kod izdavanja vodopravnih akata).

Ispuštanje otpadnih voda u prirodni prijemnik – tlo (neizravno ispuštanje putem upojne građevine) vrši se na način:

U II zoni sanitarne zaštite:

* Do 50 ES preko uređaja II stupnja pročišćavanja,
* Od 50 do 200 ES preko uređaja II stupnja pročišćavanja, te uređaja za higijenizaciju,
* Iznad 200 ES preko uređaja III stupnja pročišćavanja, te uređaja za higijenizaciju,

U III I IV zoni sanitarne zaštite i izvan zona sanitarne zaštite preko uređaja II stupnja pročišćavanja.

Ispuštanje pročišćenih tehnoloških otpadnih voda u prirodni prijemnik – tlo utvrditi će se prema uvjetima Hrvatskih voda, a u ovisnosti o tehnološkom procesu, lokaciji i uvjetima na terenu.

U I zoni sanitarne zaštite je zabranjeno ispuštanje pročišćenih i nepročišćenoh otpadnih voda.

Granične vrijednosti otpadnih voda prije njihovog ispuštanja u sabirne jame moraju zadovoljavati dozvoljenu koncentraciju opasnih i drugih tvari za ispuštanje u sustav javne odovodnje prema navedenom Pravilniku o graničnim vrijednostima emisije otpadnih voda.

Članak 34.

Oborinske i površinske vode ne smiju se ispuštati u sabirne jame. Nije dozvoljeno ispuštanje sadržaja sabirnih jama po javnim i drugim površinama. Nije dozvoljeno prepumpavanje sadržaja sabirnih jama u sustav javne odovodnje bez izričite dozvole Društva.

Članak 35.

Nakon priključenja sustava interne odvodnje na sustav javne odvodnje, vlasnik nekretnine dužan je sve dotadašnje instalacije i uređaje koje više nekoristi odstraniti i sanirati.

V GRANIČNE VRIJEDNOSTI EMISIJA OTPADNIH VODA KOJE NISU TEHNOLOŠKE U GRAĐEVINE JAVNE ODOVDNJE, SABIRNE I SEPTIČKE JAME

Članak 36.

Granične vrijednosti pokazatelja, odnosno dozvoljene koncentracije opasnih i drugih tvari u otpadnim vodama koje se ispuštaju u sustav javne odovdnje, sabirne i septičke jame posebno su određene navedenim Pravilnikom o graničnim vrijednostima emisije otpadnih voda.

Granične vrijednosti pokazatelja koje nisu određene navedenim Pravilnikom o graničnim Vrijednostima određuju se kao:

-Ph 6,5 – 9,5

- BPK5 250 mg O2/I

-KPK 700mg O2/I

-uk fosfor 10 mg/I

- ukupni dušik 50 mg/I

- sulfati 200 mg/I

- kloridi 1000 mg/I

VI PODACI O NADLEŽNOSTIMA ODRŽAVANJA SUSTAVA JAVNE ODVODNJE

Članak 37.

Komunalne vodne građevine sustava javne dovodnje odžava Društvo, na temelju plana Društva.

Društvo nije odgovorno za štete nastale na sustavu javne odovodnje nastale uslijed:

* Više sile (neuobičajeno visokog nivoa mora, padalina, zemljotresa i sl. Događaja)
* Većih pogonskih i tehničkih smetnji izazvanih bez krivnje društva

U slučaju iz prethodnogstavka Društvo je dužno, uz pomoć Općine poduzeti sve mjere kako bi seu što kraćem roku normalizirala odvodnja otpanih voda.

Članak 38.

U slučaju kvarova i radova na sustavu javne odovodnje društvo je dužno obavijestiti korisnike usluga putem sredstava javnog priopćavanja te Jedinstveni upravni odjel Općine Smokvica te Hrvatske vode.

VII UVJETI ODRŽAVANJA BIOLOŠKIH UREĐAJA ZA PROČIŠĆAVANJE OTPADNIH VODA, ODRŽAVANJA I PRAŽNJENJA SABIRNIH I SEPTIČKIH JAMA

Članak 39.

Vlasnici internih sustava za odvodnju otpadnih voda dužni su u roku od 5 godina od dana stupanja na snagu Pravilnika o tehničkim zahtjevima za građevine odvodnje otpadnih voda,kaoi rokovimaobvezne kontrole ispravnosti građevina odvodnje i pročišćavanja otpadnih voda (NN br. 3/2011) iste podvrgnuti kontroli ispravnosti na svojstvo vodonepropusnosti, strukturalne stabilnosti i funkcionalnosti.

Nakon roka iz stavka 1.ovog članka vlasnici internih sustava za odovdnju otpadnih voda dužni su provoditi kontrolu ispravnosti na svojstva iz st. 1.ovog članka svakih 8 godina.

Vlasnii internih sustava za odvodnju otpadnih voda kontrolu ispravnosti iz st. 1 i 2 ovog članka dužni su obavljati putem osobe koja ispunjavaju uvjete za obavljanje posebne djelatnosti za potrebe upravljanja vodama iz članka 220 t.6 navedenog Zakona o vodama, to jest za posebnu djelatnost – ispitivanje vodonepropusnosti građevina za odovodnju i pročišćavanje otpadnih voda, koja posjeduje certifikacijsko rješenje o spunjavanju uvjeta za obavljanje navedene posebne djelatnosti izdanog od nadležnog Ministarstva RH iz članka 221.st.2. navedenog Zakona o vodama

Članak 40.

Sabirne jame na poziv vlasnika nekretnine crpi i sadržaj odvozi i odlaže ovlašteni koncesionar.

Članak 41.

Vlasnici malih uređaja za pročišćavanje otpadnih voda dužni su ih održavati temeljem ugovora s proizvođačem ili isporučiteljem uređaja, te provoditi kontrolu ispravnosti sukladno članku 39.ove Odluke.

Biološki uređaji za pročišćavanje sanitarnih otpadnih voda u vlasništvu su vlasnika nekretnine,Vlasnik ili korisnik biloškog uređaja za pročišćavanje sanitarnih otpadnih voda mora o uređaju brinuti, kontrolirati efekt rada uređaja i održavati ga na način da se osigura zaštita površinskih i podzemnih voda u skladu sa Zakonom, podzakonskim propisima i ovom Odlukom.

Zbrinjavanje otpadnog mulja sa malih uređaja za pročišćavanje vršiti sukladno odredbama Zakona o vodama i Zakona o otpadu.

VIII UPUĆIVANJE NA OBVEZU PRIKLJUČENJA NA GRAĐEVINE SUSTAVA JAVNE ODVODNJE SUKLADNO ODLUCI O PRIKLJUČENJU I OPĆIM I TEHNIČKIM UVJETIMA ISPORUKE VODNIH USLUGA

Članak 42.

Na područjima na kojima je izgrađen sustav javne odvodnje otpadnih voda, vlasnici nekretnina čije nekretnine nisu prključene na sustav javne odvodnje dužni su ih priključiti u rokovima utvrđenim u Odluci o priključenju na komunalne vodne građevine Općinskog vijeća Općine Smokvica. Postupak za priključenje, odnosno za izdavanje dozvole za priključenje, pokreće se na zahtjev vlasnika nekretnine ili ga pokreće nadležni upravni odjel OpćineSmokvica po službenoj dužnosti pod uvjetima iz Odluke iz prethodnog stavka.

Priključenje građevine na sustav javne odvodnje smije se vršiti samo na temelju konačne dozvole o priključenju i nakon plaćanja naknade za priključenje utvrđene Odlukom iz stavka 1. Ovog članka Odluke.

Ako je ugovoreno obročno plaćanje naknade za priključenje, priključenje na sustav javne ovodnje smije se izvršiti nakon konačnosti dozvole za priključenje, sklapanja ugovora o obročnom plaćanja naknade za priključenje , te polaganja sredstva osiguranja plaćanja.

Priključenje na sustav javne odvodnje obavlja društvo sukladno Odluci iz stavka 1. Ovog članka Odluke dozvoli o priključenju, te Odluci o općim i tehničkim uvjetimaisporuke vodnih usluga društva.

Nakon priključenja sustava interne odvodnje na sustav javne odvodnje, vlasnik nekretnine dužan je sve dotadašnje instalacije i uređaje koje više ne koristi odstraniti i sanirati.

IX NAČIN I UVJETI DAVANJA KONCESIJA ZA CRPLJENJE I PRAŽNJENJE SABIRNIH I SEPTIČKIH JAMA

Članak 43.

Korisnik sustava interne odvodnje – sabirne jame dužan je plaćati cijenu pražnjenja i odovza ovlaštenom koncesionaru, kojeg imenuje svojom odlukom Općinsko vijeće Općine Smokvica na temelju provedenog postupka dodjele koncesije, utvrđenu odlukom Općinskog vijeća Općine Smokvica i ugovorom o koncesiji.

Koncesionar je dužan ispunjavati slijedeće posebne uvjete za obavljanje javne usluge crpljenja i odvoza otpadnih voda iz sabirnih jama:

* Da ima upisanu djelatnost crpljenja i odvoza otpadnih voda iz sabirnih jama u trgovački, obrtni, to jest odgovarajući registar,
* Da posjeduje (u vlasništvu, leasingu ili dugoročnom najmu) odgovarajuće vozilo za crpljenje i odvoz otpadnih voda iz sabirnih jama, najmanje kapaciteta cisterne 3m3, te rezervno vozilo,
* Da ispunjava propisane uvjete za vozila i osobe prema propisima o zaštiti na radu (atestirana vozila, propisana zaštitna sredstva i opremu, odgovarajuću zdravstvenu sposobnost za obavljenje poslova s posebnim uvjetima rada), što dokazuje potvrdom nadležne inspekcije ili pravne osobe ovlaštene za obavljanje poslova zaštite na radu,

Koncesionar mora ispunjavati iostale uvjete utvrđene posebnom odlukom Općinskog vijeća Općine Smokvica o komunalnim djelatnostima koje se putem koncesija obavljaju u Općini Smokvica.

Koncesionar je dužan s javnim isporučiteljem vodne usluge sklopiti ugovor o načinu i uvjetim pražnjenja sadržaja cisterne.

Sadržaj cisterne dozvoljeno je prazniti isključivo na mjestu koje je za to odredio javni isporučitelj vodne usluge.

Društvo je dužno voditi evidencije o količinama i porijeklu otpadnih voda ispuštenih u sustav javne odvodnje , kao i evidencije o ispitivanju otpadnih voda.

Koncesionar za skupljanje i odvoz otpadnih voda također je dužan voditi evidenciju o količinama i porijeklu otpadnih voda iz sabirnih jama te je dužan prigodom svakog pojedinog odvoza otpadnih voda voditi i izdati prateći list vlasniku nekretnine te jedan primjerak i društvu prigodom svakog pojedinog odvoza otpadnih voda voditi i izdati prateći list vlasniku nekretnine te jedan primjerak i društvu prigodom ispuštanja otpadnih voda u stanicu za prihvat sadržaja sabirnih jama. Bez izdanog pratećeg lista koncesionaru se neće dozvoliti ispuštanje otpadnih voda u stanicu za prihvat.

Jednom mjesečno ovlašteni djelatnik društva izvršit će kontrolu vođenja navedene evidencije koncesionaru i izvršiti usporedbu podataka iz evidencije koncesionara sa idanim pratećim listovima te izdanim računima vlasnicima nekretnina i prigodom navedene kontrole koncesionar je dužan društvu staviti na uvid ražene podatke.

X PREKRŠAJNE ODREDBE

Članak 44.

Upravni nadzor u provedbi janih ovlasti na temeljuZakona o vodama i propisa donesenih na temelju Zakona obavljanadležno Ministarstvo Republike Hrvatske.

Inspekcijski nadzor provodi državna vodopravna inspekcija , sanitarna inspekcija i ostale nadležne inspekcije, svaka u okviru svoje nadležnosti u skladu sa Zakonom o vodama, Zakonom o otpadu i drugih propisa, te Komunalno redarstvo temeljem Zakona o komunalnom gospodarstvu.

Članak 45.

Na pravne i fizičke osobe koje ispuštaju otpane vode protivno ovoj Odluci primjenjuju se prekršajne odredbe i novčane kazne propisane Zakonom.

XI ZAVRŠNE ODREDBE

Članak 46.

Postojeće sustave interne odvodnje ako nisu izvedeni u skladu s odredbama ove Odluke vlasnici, odnosno korisnici, su dužni o vlastitom trošku uskladiti s odredbama ove Odluke u roku od 12 mjeseci od stupanja na snagu iste, ako drugim propisima nije predviđen drugi rok.

Članak 47.

Ova Odluka stupa na snagu osmog dana od dana objave u ,,Službenom glasniku Općine Smokvica“

KLASA: 021-05/18-01/6

URBROJ:2138-04-18-6-

Smokvica, 26.travnja 2018.g.

PREDSJEDNIK OPĆINSKOG VIJEĆA:

Ljubo Kunjašić , mag.ing.agr.